EkBass/fiwiki-20250220-pages-articles huggingface dataset:
Puhesyntetisaattori

Puhesyntetisaattori on tietokoneohjelma tai laite, joka muuntaa tekstin synteettiseksi puheeksi. Ohjelmallisten puhesyntetisaattorien toiminta edellyttää yleensä, että tietokoneessa on äänikortti. Puhesyntetisaattorilaitteet puolestaan voidaan kytkeä tietokoneen sarja-, rinnakkais- tai usb-porttiin tai vapaaseen korttipaikkaan. Näiden lisäksi tietokoneessa pitää olla ohjelma, joka syöttää tekstin syntetisaattorille sekä mahdollisesti laiteajuri. Yleisimpiä puhesynteesiä hyödyntäviä sovelluksia ovat näkövammaisten käyttämät ruudunlukuohjelmat sekä sellaiset suurennusohjelmat, joissa on puheominaisuus. Puhesynteesin käyttö on kuitenkin lisääntymässä myös esimerkiksi näkevien paikannuslaitteissa, kodinkoneissa ja äänikirjoissa. Eri kielet vaativat eri ohjelmat tai laitteet. Samaan laitteeseen tai ohjelmaan voidaan tietysti sisällyttää tuki useammalla kielelle, mutta usein ne ovat erikoistuneet johonkin tiettyyn kieleen. Joissakin puhesyntetisaattoreissa on mahdollisuus saada tietokone laulamaan (esim. Vocaloid). Tämä edellyttää vain sitä, että jokaiselle kirjaimelle voidaan määritellä äänen korkeus ja äänen kesto. Puhesyntetisaattoria ei pidä sekoittaa vokooderiin, jossa äänen varsinainen puhe on ihmisen tuottamaa. == Katso myös == * Puhesynteesi * Vokooderi * Äänitekstitys * Suopuhe == Lähteet == * == Aiheesta muualla == * Ylen Elävä arkisto: Puhuvia koneita Luokka:Kieliteknologia
Konstantinus

Konstantinus, Constantinus, Konstantinos tai Konstantin voi tarkoittaa: Rooman keisareita: * Konstantinus I, ensimmäinen kristitty Rooman keisari, hallitsi 306-337 * Konstantinus II, Rooman keisari 337-340 * Konstantinus III, Länsi- Rooman keisari 407 Bysantin keisareita: * Konstantinos III, keisari 641 * Konstantinos IV, keisari 668-685 * Konstantinos V, keisari 741 * Konstantinos VI, keisari 780-797 * Konstantinos VII, keisari 913-959 * Konstantinos VIII, keisari 1025-1028 * Konstantinos IX, keisari 1042-1055 * Konstantinos X Dukas, keisari 1059-1067 * Konstantinos XI Palaiologos, keisari 1449-1453 Kreikan kuninkaita: * Konstantin I, helleenien kuningas 1913-1917 ja 1920-1922 * Konstantin II, helleenien kuningas 1964-1973 Paaveja ja vastapaaveja; * Konstantinus, paavi 708-715 * Konstantinus II, vastapaavi == Katso myös == * Konstantin, miehen etunimi * Constantine (täsmennyssivu) * Constantius, Rooman keisareita
Clippertoninsaari

Clippertoninsaari () on nykyisin asumaton, maa-alaltaan viiden neliökilometrin kokoinen koralliatolli, joka sijaitsee itäisellä Tyynellä valtamerellä. Se kuuluu Ranskalle ja sijaitsee noin 1 300 kilometrin päässä Meksikon rannikolta. Fernão de Magalhães löysi Clippertoninsaaren vuonna 1521, mutta saari on nimetty John Clippertonin mukaan. Merirosvo Clipperton piileksi saarella 1705.InfoPleaseVuonna 1906 saarelle rakennettiin majakka. Vuonna 1914 siellä oli vielä noin sata asukasta, mutta sen jälkeen saarella ei ole ollut vakituista asutusta enää vuosikymmeniin. Vuoteen 2007 saaria hallinnoitiin Ranskan Polynesiasta käsin, mutta sittemmin saari on ollut suoraan Ranskan merentakaisten asioiden ministeriön hallinnassa. Jacques Cousteau vieraili saarella ja teki siellä jakson sarjaansa Merten salaisuudet (The Cousteau Odyssey). Clippertoninsaaresta kertoo myös kolumbialaisen Laura Restrepon teos Intohimon saari (La Isla de la Pasión). == Lähteet == Luokka:Ranskan saaret Luokka:Tyynimeri
Arthur Dent (teologi)

Arthur Dent (k. 1607) oli englantilainen puritaanipastori Essexissä. Hänet tunnetaan parhaiten 20–30-vuotiaana kirjoittamastaan keskustelumuotoisesta teoksesta Plain Man’s Pathway to Heaven (Yksinkertaisen ihmisen polku taivaaseen), joka ilmestyi vuonna 1601. Tämä teos oli osaltaan vaikuttamassa tunnetun englantilaisen saarnaajan John Bunyanin hengelliseen heräämiseen. Dentin suomennettu teos Totisen kääntymisen harjoitus puolestaan sai aikaan nuoren kalantilaistytön, Liisa Eerikintyttären, ja ilomantsilaisen Henrik Renqvistin herätyksen. Näistä herätyksistä syntyivät Länsi-Suomen ja Karjalan rukoilevaiset herätysliikkeet. Jälkimmäinen on sittemmin sulautunut muuhun luterilaiseen kirkkoon pääkannattaja-alueidensa jäätyä luovutettuun Karjalaan. == Aiheesta muualla == * Arthur Dent, Wikisource Luokka:Englantilaiset teologit Luokka:1500-luvulla syntyneet Luokka:Vuonna 1607 kuolleet
Hendersoninsaari

Hendersoninsaari () on asumaton 37,3 neliökilometrin laajuinen saari eteläisellä Tyynellämerellä. Se on osa Yhdistyneelle kuningaskunnalle kuuluvia Pitcairnsaaria. Etäisyys pääsaari Pitcairnille on 193 kilometriä. Saaren löysi Pedro Fernandes de Queiróos tammikuussa 1606. Uudelleen sen löysi 17. kesäkuuta 1819 Brittiläisen Itä-Intian kauppakomppanian alus Hercules kapteeninaan Henderson. Vaikka saarella ei nykyään ole ihmisasutusta, 1100–1400-luvuilla eräs polynesialainen kansa asutti sitä. Saarella ei ole makeaa vettä ja se on liian jyrkkä maanviljelyyn. Saari on Unescon maailmanperintöluettelossa fosfaattiesiintymiensä ja runsaan linnustonsa ansiosta.Henderson Island Unesco Saarella on neljä endeemistä lintulajia, yhdeksän kasvilajia (saaren 63:sta) ja neljä etanalajia (16:sta). Saari on lähellä eteläisen Tyynenmeren jätepyörrettä. Se on peittynyt muoviroskaan: siellä on tutkijoiden mukaan eniten muovia neliökilometriä kohden maailmassa. == Lähteet == ==Aiheesta muualla== Luokka:Oseanian saaret Luokka:Pitcairnsaaret Luokka:Unescon maailmanperintökohteet Yhdistyneessä kuningaskunnassa
Ki-Adi-Mundi

Ki-Adi-Mundi on Tähtien sota -elokuvissa ja laajemmassa elokuvien ympärille rakennetussa universumissa esiintyvä hahmo. Ki-Adi-Mundia näyttelee jokaisessa elokuvassa Silas Carson. == Henkilöhistoria == Ki-Adi Mundi syntyi vehreällä Cerean planeetalla vuonna 92 ennen Yavinin taistelua, samana vuonna kuin Qui- Gon Jinn. Kun hän oli nelivuotias, salaperäinen jedimestari, joka tunnettiin yksinkertaisesti "mustana naisena", löysi hänet. Vaikka Ki oli liian vanha, hänet hyväksyttiin koulutukseen Coruscantin Jeditemppeliin. Hänen kouluttajanaan toimi itse Yoda. Ki-Adi Mundilla on kaksi sydäntä, toinen normaalissa paikassa, toinen aivojen päällä. Kun Ki palasi kotiplaneetalleen, hän lähti saman tien jäljittämään rosvojoukkoa, joka oli pitänyt seutua otteessaan vuosikymmenten ajan päällikkönsä Bin-Garda-Zonin johdolla. Kin poissaolon aikana joukkion päällikkö oli kuitenkin vaihtunut. Tämä yllätti Kin siinä määrin, että hän hävisi taistelun naispäällikköä vastaan ja oli vähällä menettää henkensä ennen kuin onnistui kääntämään tilanteen edukseen: rosvojoukkio hajosi ja vanha päällikkö sai ansaitsemansa rangaistuksen: hänestä tuli mitätön. Kun Bron kiihotti cerelaisnuoret kapinoimaan vanhempiaan vastaan tekniikan kehityksen puolesta, Maj-Odo-Nomor tappoi Kin valosapelilla vanhingossa sivustakatsojan mellakassa. Sylvn seurasi Majia, kun tämä piilotteli salakuljettaja Ephant Monin avustuksella. Lopulta Mon luovutti Sylvnin ystävineen Hutt Jabballe, jonka palatsin katolta Ki tytöt pelasti. Myöhemmin Ki-Adi-Mundi palasi Tatooine-planeetalle etsimään jedimestari Sharad Hettiä. Tällöin hutt Jabba yritti kostaa Kin sekaantumisen asioihinsa, mutta epäonnistui. Samalla matkalla hän sai oppilaakseen Sharad Hettin pojan, A´Sharad Hettin, joka myöhemmin siirtyi Mustan naisen koulutettavaksi. Ki-Adi- Mundi on elokuvissa Pimeä uhka, Kloonien hyökkäys ja Sithin kosto jedineuvoston jäsen. Ki-Adi-Mundi kuoli, kun kloonisotilaat ampuivat hänet Palpatinen käskyn 66 takia Mygeeto-planeetalla Sithin kostossa. == Aiheesta muualla == *Ki-Adi-Mundi Wookieepediassa *Ki-Adi-Mundi Jedipediassa Luokka:Jedit sv:Lista över jediriddare#Ki-Adi-Mundi
Gunganit

Gunganit ovat kuvitteellisia olentoja Tähtien sota -universumista. Gunganit ovat hyväntahtoisia liskomaisia olentoja, jotka asustavat Naboon soilla. Ne sopeutuvat elämään yhtä hyvin niin maalla kuin vedessäkin, jonne ne ovat rakentaneet pääkaupungin nimeltä Otoh Gunga. Kaupunki on piilossa Pongajärven syvyyksissä. Gunganit "kasvattavat" salaisen tekniikan avulla rakennuksensa ja kulkuneuvojensa rungot, jotka gungankäsityöläiset sitten viimeistelevät orgaaniseen tyyliin. Gunganit hankkivat nabooilta vaihtokaupassa joitain teknisiä laitteita, mutta valmistavat kaiken muun tarvitsemansa itse vedenalaisen maailmansa luonnonrikkauksista. Otoh Gungan hallitsija on Boss Nass, suuri vihreä, lievästi ylipainoinen gungan. Boss Nass puhuu galaksin peruskieltä voimakkaasti murtaen. Hänellä on suuri arvovalta myös Otoh Gungan ulkopuolella, sillä hänellä on oikeus kutsua koolle gunganien suurarmeija. == Lähteet == Luokka:Tähtien sodan olennot Luokka:Kuvitteelliset rodut
Tonga (täsmennyssivu)

Tonga tarkoittaa seuraavia: * Tonga, valtio Oseaniassa * Tonga, saari Uudessa- Seelannissa * Tonga, kylä Sudanissa * tongat, kansa Sambian ja Zimbabwen alueella * tonga, Tongassa puhuttava austronesialainen kieli * tonga, Thaimaassa ja Malesiassa puhuttava austoaasialainen kieli * tonga, Malawissa puhuttava nigeriläis-kongolainen kieli * tonga, Mosambikissa puhuttava nigeriläis-kongolainen kieli * Tonga, kylä Tuvalussa.
Pallisersaaret

Pallisersaaret ovat ryhmä koralliatolleja Tuamotun saariryhmässä, Ranskan Polynesiassa, Tyynellämerellä. James Cook löysi atollit huhtikuussa 1774 ja nimesi ne amiraali Hugh Palliserin mukaan. Ryhmän saaria ovat muun muassa Apataki, Arutua, Kaukura, Mataiva ja Toau. Luokka:Ranskan Polynesian maantiede
Toau

Toau on koralliatolli Pallisersaarilla, Ranskan Polynesiassa, Tyynellä valtamerellä. Atollilla on noin kaksikymmentä asukasta, joiden tärkein elinkeino on kalastus. Huhtikuussa 1774 Toaun löytänyt James Cook oli ensimmäinen atollin löytänyt eurooppalainen. Luokka:Ranskan Polynesian saaret
Ascension (täsmennyssivu)

Ascension voi tarkoittaa seuraavia asioita: * Ascension, Yhdistyneelle kuningaskunnalle kuuluva saari Atlantin valtameressä * Ascension, John Coltranen jazzalbumi. * Ascension, kanadalais-yhdysvaltalainen televisiosarja vuodelta 2014 * Ascension, Blindeadin albumi
Viiden ryhmä

Viiden ryhmä eli venäläinen viisikko eli venäläinen täyskäsi eli mahtava täyskäsi eli nuorvenäläinen koulukunta ( 'mahtava kourallinen') oli venäläisten taidemusiikin säveltäjien 1800-luvulla muodostama kansallismielinen ryhmittymä. Siihen kuuluivat säveltäjät Mili Balakirev, César Cui, Aleksandr Borodin, Modest Musorgski ja Nikolai Rimski-Korsakov. Ryhmän muodostuminen alkoi vuonna 1856, kun Balakirev ja Cui tapasivat. Vuotta myöhemmin heihin liittyi Musorgski, vuonna 1861 Rimski-Korsakov ja vuonna 1862 Borodin. Nimityksen "viiden ryhmä" antoi kriitikko Vladimir Stasov vuonna 1867. Ryhmän tavoite oli luoda erityistä venäläistä musiikkia sen sijaan, että olisi tyydytty jäljittelemään eurooppalaisia säveltäjiä. Koulukunta vaikutti myöhemmin moniin suuriin venäläisiin säveltäjiin kuten Sergei Prokofjeviin, Igor Stravinskiin ja Dmitri Šostakovitšiin. Ranskalaisten vastaus Viiden ryhmälle oli kuuden ryhmä Les Six. Kuva:Balakirev1860s CuiIP 73 600.jpg|Mili Balakirev Kuva:Cesar cui.jpg|César Cui Kuva:Borodin.jpg|Aleksandr Borodin Kuva:Mussorgsky.jpg|Modest Musorgski Kuva:Nikolai Rimski-Korsakov.jpg|Nikolai Rimski-Korsakov == Yhteissävellyksiä == *Balettiooppera Mlada (keskeneräinen) * Luokka:Taiteilijaryhmät
Saesee Tiin

Saesee Tiin on Tähtien sodan maailmassa esiintyvä kuvitteellinen hahmo. Hän on jedineuvoston jäsen Galaktisessa tasavallassa ennen Imperiumin nousua. Elokuvissa hahmoa esittää Khan Bonfils. Saesee Tiin on iktotchi-rotuinen. Hänellä on lajilleen tyypilliset sarvet ja sitkeä nahka, joka suojaa Iktotchonin rajuilta tuulilta. Saeseella on erinomainen telepaattinen mieli. Saesee Tiin on yksi niistä 26 jedistä, jotka selviävät Geonosiksen taistelusta. Kun Anakin Skywalker saa tietää, että Palpatine on sith-lordi, Mace Windu aikoo pidättää hänet. Hän ottaa mukaansa Saesee Tiinin lisäksi Kit Fiston ja Agen Kolarin. He saapuvat valosapelit esillä Palpatinen työhuoneeseen, jossa tämä esittää syytöntä ja pyytää Saeseeta lukemaan hänen mielensä. Kun Saesee suostuu ja laskee valosapelinsa terää valmiina ajatustenlukuun, Palpatine heittää valosapelinsa kohti Saeseeta ja katkaisee tämän pään. == Aiheesta muualla == *Saesee Tiin Wookieepediassa *Saesee Tiin Jedipediassa Luokka:Jedit en:List of Star Wars characters#T sv:Lista över jediriddare#Saesee Tiin
Lakshadweep

Lakshadweep () on Intian pienin liittovaltioalue, jonka nimi tulee sanasta lakh, joka tarkoittaa sataa tuhatta. Se koostuu kymmenestä asutetusta ja useista asumattomista saarista Intian valtameressä. Saaret sijaitsevat 200-300 kilometriä länteen Intian rannikolta. Alueen pääkaupunki on samannimisellä saarella sijaitseva Kavaratti. Lakshadweepissä on 64 473 asukasta (2011). Saaret, ja varsinkin Minicoy, tunnetaan värikkäästä Lava-tanssista. Lakshadweepin asutetut saaret saariryhmittäin jaoteltuna: * Amindiivit ** Chetlat ** Bitra ** Kiltan ** Kadmat ** Amini * Lakkadiivit ** Bangaram ** Agatti ** Andrott ** Kavaratti ** Kalpeni * Minicoy ==Lähteet== Luokka:Intian osavaltiot ja territoriot Luokka:Intian valtameri
Mili Balakirev

Mili Aleksejevitš Balakirev (, 2. tammikuuta 1837 (J: 21. joulukuuta 1836) Nižni Novgorod - 29\. toukokuuta (J: 16. toukokuuta) 1910 Pietari) oli venäläinen pianisti ja taidemusiikin säveltäjä. Hän on nykyään ehkä paremmin tunnettu Viiden ryhmään kuuluneiden säveltäjien teosten yhdistelystä kuin omasta musiikistaan. == Elämänvaiheita == Balakirev syntyi Nižni Novgorodissa. 18-vuotiaana hän matkusti Pietariin ja tutustui siellä Mihail Glinkaan, jolla oli voimakas näkemys kansallisesta venäläisestä musiikista. Glinka avasi Balakireville ovia Pietarin musiikkielämään, ja Balakirev tutustui César Cuihin sekä muihin tulevan Viiden ryhmän jäseniin. Viiden ryhmä muodostettiin venäläisistä säveltäjistä vuonna 1862, ja Balakirev otti siinä johtajan aseman. Ryhmä tavoitteli kansallista venäläistä sävellystyyliä, ja varsinkin Balakirev oli ottanut elämäntehtäväkseen venäläisen musiikin kaikkinaisen edistämisen. Hän perusti muun muassa koulun, jossa kuka tahansa saattoi saada maksutta musiikillisen koulutuksen. Balakirev keräsi venäläisiä kansanlauluja Kaukasuksella ja Volgan alueella. Alueen väestön, esimerkiksi Kaukasuksen tšerkessien musiikki ihastutti häntä suuresti. Balakirev ei ollut pidetty opettaja pikkutarkan, jopa tyrannimaisen valvontansa ja kiihkoilevan kansallismielisyytensä vuoksi. Hän muutteli ja viilaili alinomaa oppilaidensa tuotoksia. Henkilökohtainen kriisi, johon yhdistyi uskonnollinen fanaattisuus sai hänet lopettamaan konsertoinnin ja säveltämisen hetkeksi 1870-luvulla. Muutamaa vuotta myöhemmin hän palasi tehtäviinsä ja sävelsi viimeisinä vuosinaan hyvinkin tuotteliaasti. Balakirev kuoli vuonna 1910, ja hänet haudattiin Pietariin. Balakirevin sävellystyö koostuu suurelta osin lauluista ja kansanlaulukokoelmista, mutta sisältää myös kaksi sinfoniaa, kaksi sinfonista runoa (Venäjä ja Tamara) sekä pianoteoksia, joista tunnetuin on Islamei. == Aiheesta muualla == * Luokka:Venäläiset säveltäjät Luokka:Viiden ryhmä Luokka:Romantiikan säveltäjät Luokka:Taidemusiikin säveltäjät Luokka:Venäläiset pianistit Luokka:Vuonna 1837 syntyneet Luokka:Vuonna 1910 kuolleet Luokka:Seulonnan keskeiset artikkelit
Vorna (Siikalatva)

pienoiskuva|Seututie 821:n alku Vornan Terskanperällä. Vorna (vanhalta nimeltä Vuorna) on kylä Siikalatvan kunnan keskiosassa Uljuan tekojärven pohjoisrannalla seututien 821 varressa, noin neljä kilometriä valtatien 4 itäpuolella. Kylän etäisyys on Pulkkilasta 14 kilometriä ja Kestilästä 19 kilometriä. Vuoteen 2008 saakka Vorna kuului Pulkkilan kuntaan. Kylällä on aikoinaan toiminut mylly, joka harjoitti myös sahaustoimintaa sekä osuusmeijeri. Vornan postinumero on 92610 Vorna. Vornan Terskanperällä valtatien 4 varrella sijaitsee Hesburger-ketjun ravintola. Ravintolan pihapiirissä on myös sähköautojen latauspiste. Aikaisemmin paikalla on toiminut muun muassa vuosina 1983–1995 Kesoil-ketjun huoltoasema. ==Lähteet== Luokka:Pulkkilan kylät
Alias

Alias tarkoittaa seuraavia: * toiselta nimeltään, konjunktio, jolla rinnastetaan keskenään henkilön oikea nimi, salanimi tai taiteilijanimi * Alias, lautapeli * Alias, yhdysvaltalainen televisiosarja * Alias, vuoden 2004 videopeli joka perustuu televisiosarjaan * Alias, yhdysvaltalainen rap-artisti * Alias, kanadalainen hard rock -yhtye * Alias, Marvel Comicsin sarjakuva (2001–2004), jossa Jessica Jones esiintyi ensimmäistä kertaa * alias, pikakuvakkeen nimitys Mac OS X -käyttöjärjestelmässä * Alias Hovinarri (Alias the Jester), brittiläinen televisiosarja.
Raksilan urheilukeskus

Raksilan urheilukeskus on pääosin kaupungin liikuntaviraston ylläpitämä liikuntapaikkojen keskittymä Raksilan kaupunginosassa Oulussa. Urheilukeskus sijaitsee aivan Raksilan market-alueen vieressä, joten pysäköintipaikoista ei yleensä ole puutetta. ==Urheilukeskuksen liikuntapaikat== ===Uimahalli=== Oulun uimahalli on yksi Suomen suurimpia uimahalleja. Sen altaiden pinta-ala on 1 853 neliömetriä ja tilavuus 3 545 kuutiometriä. Itse hallin pinta-ala on 12 239 neliömetriä. Uimahallissa on kahdeksanratainen 50 metrin allas, joka voidaan jakaa välisillalla. Kuntouintialtaassa on kuusi 25 metrin rataa. Lisäksi hallissa on lasten uimaopetusaltaat, 35-metrinen liukumäkiallas sekä monitoimiallas (mm. vesihierontapisteitä, invanostin, pyörätuoliluiska). Hallissa on kaksi yhden ja kolmen metrin ponnahduslautaa sekä uimahyppytorni, jonka hyppytasot ovat kolme, viisi, seitsemän ja kymmenen metriä. Allasosaston lisäksi uimahallissa on kuntosali, liikuntasali, judo- ja nyrkkeilysalit, kahvio, kokoustilat ja liikuntainfopiste. Uimahallin edustalla on esillä kuvanveistäjä Kari Huhtamon veistos Polskis. Uimahalli on huonokuntoinen, ja Oulun kaupunki suunnittelee sen purkamista ja korvaamista uudella hallilla. ===Ouluhalli=== Monitoimihalliksi rakennetun Ouluhallin sisäpinta-ala on 12 000 m² ja tilavuus 161 000 m³. Katsomossa on 830 kiinteää istumapaikkaa, lisäkatsomossa 700 istumapaikkaa sekä lisäksi 4 500 tuolia. ===Pesäpallostadion=== Raksilan pesäpallostadion vihittiin käyttöön 1997. Kenttänä on hiekkatekonurmi. Stadion on suurin kotimaiselle pesäpallolle rakennettu stadion. Stadionin katsomossa on 4 204 istumapaikkaa, joista katettuja on 1 460\. Aitiopaikkoja on 162 ja lisäkatsomoissa 2 000 paikkaa. Stadionilla järjestetään vuosittain myös konsertteja. ===Jäähalli=== * lisäksi pienempi harjoitusjäähalli ===Tekojääkenttä=== Tekojääkenttä on avattu vuonna 1997. Vuonna 2008 valmistuneessa katsomorakennuksessa on 1 200 katettua istumapaikkaa. Jääpallokentän koko on 70 m × 120 m. Kenttään on asennettu jäähdytysjärjestelmä, ja se on valaistu valomastoilla. ===Muut urheilukeskuksen liikuntapaikat=== * kuntorata/hiihtolatu (1 065 m) rata on valaistu klo 5.30–23.00 * palolaitoksen liikuntasali * palolaitoksen sisäampumarata == Lähteet == == Aiheesta muualla == * Raksilan liikuntapuisto Luokka:Oulun urheiluhallit Urheilukeskus Luokka:Suomen urheilukeskukset
Kuuban lippu

Kuuban lippu on Kuuban tunnus vaakunan, moton ja kansallislaulun ohella. Se otettiin käyttöön 20. toukokuuta 1902. Se pohjautuu osin Yhdysvaltain lippuun. Lipun on suunnitellut Narciso López vuonna 1849. Kuuban hallituksen virallinen versio lipun kuvioinnista ja väreistä kertoo, että lipun siniset raidat viittaavat saaren kolmeen vanhaan osa-alueeseen, valkoiset raidat tarkoittavat itsenäisyyspyrkimyksien voimaa, punainen kolmio tarkoittaa tasa-arvoa ja vapautta sekä verenvuodatusta itsenäisyyden puolesta, ja valkoinen tähti symboloi täydellistä vapautta. Lippu suunniteltiin jo vuonna 1849, ja sen pohjana käytettiin Yhdysvaltain lipun perusajatusta. Tuohon aikaan kuubalaiset halusivat osaksi Yhdysvaltain liittovaltiota, ja alun perin tähti olisi tiettävästi tarkoittanut yhtä uutta Yhdysvaltojen osavaltiota. Samassa yhteydessä suunniteltiin myös Puerto Ricon lippu, jossa sininen ja punainen ovat toisin päin. == Lipun kuvaus == Viisi tasalevyistä raitaa, joista ylin, keskimmäinen ja alin ovat sinisiä ja muut valkoisia. Punaisessa tasasivuisessa kolmiossa, jonka yksi kanta on samansuuntainen tangon kanssa, on valkoinen viisisakarainen tähti. == Kuuban lipun historia == File:Flag of Cross of Burgundy.svg|Burgundin ristin lippu (1521–1843) File:Flag of Spain (1785–1873, 1875–1931).svg|Espanjalaisen Amerikan lippu (1843–1873 ja 1874–1898) File:Flag of the First Spanish Republic.svg|Espanjan ensimmäisen tasavallan lippu (1873–1874) File:Céspedes flag.svg|Cespedes kymmenen vuoden sodan lippu (1868–1878) File:Flag of Cuba (sky blue).svg|Ensimmäisen Kuuban tasavallan lippu (1902–1906 ja 1909–1959)https://thumbs.worthpoint.com/zoom/images1/1/0216/05/cuban-flag- vintage-1940-pre_1_af5fe2b808af826e82e1e3de3c40ba4a.jpg File:M-26-7.svg|26. heinäkuuta -liikkeen puolueen lippu File:Naval jack of Cuba.svg| File:Flag of the Prime Minister of Cuba.svg|Kuuban pääministerin standardi (1959–1976) File:Flag of the President of Cuba.svg|Kuuban presidentin standardi File:Flag of the United States (1896-1908, 3-2 aspect ratio).svg|Yhdysvaltain sotilashallituksen lippu Kuubassa (1898–1902 ja 1906–1909) == Lähteet == Luokka:Valtioiden liput lippu
Con Air – lento vapauteen

Con Air – lento vapauteen on yhdysvaltalainen toimintaelokuva vuodelta 1997. Elokuvan ohjasi Simon West, ja sen pääosissa esiintyvät Nicolas Cage, John Malkovich, John Cusack, Ving Rhames, Steve Buscemi, Monica Potter ja Landry Allbright. Elokuva kertoo sotilaasta nimeltä Cameron Poe, joka joutuu vankilaan taposta. Kun Poe on vapautumassa kahdeksan vuoden istumisen jälkeen hyvästä käytöksestä, hän joutuu vankien siirtolennolle uuteen vankilaan. Huippuvaaralliset vangit kaappaavat koneen ja käyttävät sitä pakenemiseen. Poe olisi voinut poistua koneesta välilaskun aikana, mutta hän ei tehnyt niin pelätessään sellitoverinsa ja joidenkin panttivankien kuolevan. Elokuva oli ehdokkaana parhaimpien äänitehosteiden sekä parhaan musiikin Oscar- palkinnoista, mutta molemmat palkinnot myönnettiin Titanicille. ==Rooliluettelo== == Lähteet == Luokka:Yhdysvaltalaiset toimintaelokuvat Luokka:Vuoden 1997 yhdysvaltalaiset elokuvat Luokka:Simon Westin ohjaamat elokuvat Luokka:Elokuvat ilmailusta
Porto Velho

Porto Velho () on 462 000 asukkaan kaupunki Brasiliassa Rondônian osavaltiossa. Se toimii osavaltion pääkaupunkina ja sijaitsee sen luoteisosassa, Amazonin sivujoen Madeiran varrella, noin 160 kilometriä Bolivian rajasta koilliseen. Kaupunkia ympäröi Amazonin sademetsä ja sen lähistöllä sijaitsee useita luonnonpuistoja. Porto Velho sai kunnallishallinnollisen aseman vuonna 1915. Kaupunki toimi aikaisemmin pohjoisena päätepisteenä Madeira–Mamoré-radalle, joka rakennettiin ohittamaan Madeirajoen kosket Porto Velhon ja Guajará-Mirimin välillä. Rataa pitkin rahdattiin luonnonkumia Mato Grosson osavaltiosta ja Bolivian koillisosista, mutta se on sittemmin lakkautettu. Radan yhteyteen on rakennettu kuitenkin suosittu museo. Porto Velhosta on muodostunut merkittävä talouden, liikenteen ja hallinnon keskus. Kaupungin lähistöltä louhitaan tinaa ja kultaa ja sen lentoaseman kautta viedään ulkomaille puutavaraa, lääkekasveja ja kasviöljyä. Kaupunki on myös yksi tärkeimmistä Madeirajoen satamista, ja sen kautta kulkee maantie BR-364, joka johtaa Acren pääkaupungista Rio Brancosta lännessä Brasilian suurimpaan kaupunkiin São Pauloon kaakossa. Sieltä on rakennettu myös maantie BR-319 Amazonasin pääkaupunkiin Manausiin koillisessa. Porto Velhon tunnuksena pidetään kolmea suurta vesisäiliötä, jotka on kuvattu myös sen lippuun; säiliöt on asetettu aukiolle kaupungin keskustassa. Merkittävimpiä kulttuurirakennuksia ovat kulttuurikeskus Casa da Cultura Ivan Marrocos, Sagrado Coração de Jesusin katedraali ja rondônialaista kulttuuria esittelevä Museu Palácio da Memória Rondoniense. Paikallisia ruokia ovat esimerkiksi: * tacacá, katkaravuista, maniokkijauhoista ja parakrassin lehdistä valmistettu keitto, jonka syöminen voi aiheuttaa kihelmöintiä tai puutumisen tunnetta suussa; * caldeirada, paikallisista kaloista, tyypillisesti mustapakusta tai kiklasta valmistettu muhennos; * torta de cupuaçu, kaakaopuun sukuisen cupuaçun hedelmistä tehty piirakka. == Lähteet == == Aiheesta muualla == Luokka:Brasilian osavaltioiden pääkaupungit Luokka:Brasilian kunnat
Jari Nieminen

Jari Antero ”Heinä” Nieminen (s. 1962 Kemi) on suomalainen kitaristi. Hän on soittanut uransa aikana useissa kokoonpanoissa ja toiminut sessiomuusikkona. Nieminen on soittanut muun muassa Tapani Kansan, Tommi Läntisen, Muskan, Jope Ruonansuun ja Rajattoman albumeilla. Nieminen soitti Dingossa kitaraa loppuvuonna 2002. Kyseessä oli yhtä esiintymistä varten koottu erikoiskokoonpano. Sama kokoonpano esiintyi vuoden 2003 puolella kerran nimellä Neumann Band Plays Dingo. == Levytyksiä == * Jukka Gustavson featuring Jari Nieminen: Prognosis (2019) == Lähteet == Luokka:Suomalaiset kitaristit Luokka:Suomalaiset sessiomuusikot Luokka:Dingon jäsenet Luokka:Vuonna 1962 syntyneet Luokka:Elävät henkilöt
Tver

Tver (), aikaisemmin Kalinin () (1931–1990), on kaupunki Venäjän federaatiossa Volga- ja Tvertsa-jokien yhtymäkohdassa Tverin alueella, 167 kilometriä Moskovan luoteispuolella. Vuonna 2010 Tverissä, joka on alueensa pääkaupunki, asui 404 000 asukasta, osa heistä Tverin karjalaisia. == Historiaa == thumb|left|180px|Puiden uittoa Volgalla, vuoden 1910 näkymä Tveristä Ensimmäinen kirjallinen maininta Tveristä on vuodelta 1164. Alkuaan Tver kuului Novgorodille ja vuodesta 1209 alkaen Vladimir–Suzdalin ruhtinaskunnalle. Tver oli Tverin ruhtinaskunnan pääkaupunkina vuodesta 1246 lähtien. 1300–1400-luvuilla kaupunki oli tärkeä talouden ja kulttuurin keskus. Vuonna 1485 se liitettiin Moskovan ruhtinaskuntaan. Vuonna 1569 Iivana IV:n sotajoukot ja vuonna 1609 puolalaiset hävittivät Tveriä ja sen lähialueita. 1700- ja 1800-luvuilla Tveristä tuli merkittävä liikenteen ja kaupan keskus. Vuodesta 1775 se oli Tverin kuvernementin pääkaupunki. 1800-luvun jälkipuoliskolla kaupunkiin perustettiin tekstiiliteollisuutta ja mm. junanvaunuja valmistava tehdas. Vuosien 1931 ja 1990 välisenä aikana Tver tunnettiin nimellä Kalinin. Toisen maailmansodan aikana saksalaiset joukot miehittivät ja hävittivät kaupunkia. Tveristä on kotoisin muun muassa 1400-luvulla elänyt kauppias ja tutkimusmatkailija Afanasi Nikitin. == Liikenteestä ja talouselämästä == Tverin rautatieasema valmistui 1850, rautatieliikenne Pietarin ja Moskovan välillä alkoi 1851. Sijainti kahden suurkaupungin välissä ja rooli alueensa (lääninsä) pääkaupunkina takaa nykyisin kattavat rautatieyhteydet eri puolille Venäjää ja ulkomaillekin (esimerkiksi Helsinkiin ja Tallinnaan). Keskeinen Pietarin ja Moskovan yhdistävä M10-valtatie () kulkee Tverin kautta, tosin sisältäen ohikulkumahdollisuuden kaupungin eteläpuolitse. Kaupungin länsilaidalla, 10 kilometriä keskustasta länteen, sijaitsee sotilasrahtikoneiden kotikenttänä toimiva Tver-Migalovon lentotukikohta. Tverissä sijaitsi suomalaisen yrityksen Pauligin kahvipaahtimo, mutta yritys myi paahtimonsa yksityiselle sijoittajalle Venäjän hyökättyä Ukrainaan. Kauppasummaa ei julkistettu ja brändi poistui Venäjältä vuonna 2022. == Katso myös == * Tverin Karjala == Lähteet == Luokka:Tverin alueen kaupungit
Bahia

Bahia on yksi Brasilian 26 osavaltiosta, ja se sijaitsee Atlantin valtameren rannikolla maan koillisosassa. Osavaltio on maan neljänneksi väkirikkain (São Paulon, Minas Geraisin ja Rio de Janeiron osavaltioiden jälkeen) ja kooltaan viides. Kyseessä on myös tärkeä historian ja kulttuurin keskus. Bahian pääkaupunki on Salvador (virallinen nimi São Salvador da Bahia de Todos os Santos) ja se sijaitsee Atlantin valtameren ja Todos Santosin lahden kohtaamispaikassa. Kaupungin perustivat portugalilaiset vuonna 1549. Osavaltio on Brasilian tärkein kaakaon tuottaja. Salvadorin lisäksi muita kaupunkeja osavaltiossa ovat muun muassa Ilhéus, Itaparica ja Lençóis. Bahian osavaltiossa on arviolta 15 276 566 asukasta (vuonna 2016) ja sen pinta-ala on 564 831 neliökilometriä. == Osavaltion suurimmat kaupungit ja niiden asukasluvut == *Salvador – 2 631 831 *Feira de Santana – 519 173 *Vitoria da Conquista – 281 684 *Ilhéus – 221 294 *Itabuna – 202 523 *Juazeiro – 198 065 *Camacari – 186 399 *Jequie – 148 449 *Alagoinhas – 136 868 *Lauro de Freitas – 136 258 *Barreiras – 130 512 *Porto Seguro – 127 048 *Teixeira de Freitas – 118 681 *Simoes Filho – 105 117 *Paulo Afonso – 101 568 *Eunapolis – 91 085 *Santo Antonio de Jesus – 84 057 *Valença – 82 936 *Candeias – 81 319 == Aluejako == Bahia on jaettu väestönlaskentaa ja tilastointia varten seitsemään suuralueeseen: *Centro Norte Baiano *Centro Sul Baiano *Extremo Oeste Baiano *Salvadorin metropolialue *Nordeste Baiano *Sul Baiano *Vale São-Franciscano da Bahia Osavaltion alempi hallintoyksikkö on ala-alue, joita Bahiassa on 32. Ala-alueet jakautuvat kuntiin, joita on yhteensä 415. == Lähteet == == Aiheesta muualla == * Osavaltion internetsivut *
Salvador (Brasilia)

Salvador da Bahia () on kaupunki Brasilian koillisrannikolla. Se on Bahian osavaltion pääkaupunki. Kaupungin asukasluku oli 2 675 656 vuonna 2010. Kaupungista käytetään joskus myös sen koko nimeä, São Salvador da Baía de Todos os Santos. Lisäksi Salvador tunnettiin ennen myös nimellä Bahia, joka nykyään viittaa kuitenkin lähinnä osavaltioon. == Maantiede == Salvador sijaitsee niemimaan kärjessä, joka suojaa hyvää luonnonsatamaa Atlantin aalloilta. Keskimääräinen ylin lämpötila on ympäri vuoden 26–30 astetta, yön alin 21-24 astetta. Sadetta saadaan muulloin 100-250 mm kuukaudessa, maalis- ja huhtikuussa yli 300 mm kuukaudessa. == Historia == Portugalilaiset perustivat Salvadorin vuonna 1549. Salvador oli Brasilian pääkaupunki vuoteen 1763, jolloin uudesta talouskeskuksesta, Rio de Janeirosta, tuli pääkaupunki. Kaupungissa on yli kolme miljoonaa asukasta, ja se on Brasilian seitsemänneksi suurin kaupunki. Kaupungin historiallinen keskusta, Pelourinho, lisättiin Unescon maailmanperintöluetteloon vuonna 1985. ==Lähteet== ==Aiheesta muualla== *Kaupungin verkkosivusto Luokka:Unescon maailmanperintökohteet Brasiliassa Luokka:Bahian kunnat Luokka:Brasilian osavaltioiden pääkaupungit
Komparatiivi

Komparatiivi eli voittoaste on adjektiivin tai adverbin vertailuaste. Se ilmaisee ominaisuuden suurempaa määrää. Komparatiivia käytetään suomen kirjakielessä vain vertailussa. Puhekielessä käytettävä niin sanottu absoluuttinen komparatiivi ei ole suomen kielen normatiivisen kieliopin mukainen. Esimerkiksi jos paikalla sanotaan olleen vanhempi nainen, kirjakielisessä merkityksessä tarkoitetaan, että tietyistä kahdesta naisesta oli paikalla vanhempi. Sama asia tulisi ilmaista sanoilla vanhahko tai iäkäs nainen. Absoluuttinen komparatiivi esiintyy kirjakielessä vain tietyissä virkanimikkeissä kuten vanhempi konstaapeli ja sanonnoissa kuten ei hullumpi ehdotus. Komparatiivin tunnus on taivutusmuodon mukaan yksikössä -mpi : -mpa- : -mma-, monikossa -mpi- : -mmi-. Kaksitavuisten adjektiivien loppu-a:n ja -ä:n tilalla on komparatiivissa -e-. Useampitavuisissa sanoissa -a ja -ä säilyvät, mutta joskus puhekielessä nekin muuttuvat -e:ksi. Esimerkkejä adjektiivien komparatiivista: *hieno, hienompi *hyvä, parempi *hämärä, hämärämpi *syvä, syvempi. Adjektiivin vertailumuotoja ovat komparatiivin lisäksi positiivi ja superlatiivi. == Komparatiivi nominaalijohdoksena == Komparatiivi on myös muutamien substantiivien ja adverbien johdos, joka ilmaisee spatiaalista suhdetta. Esimerkkejä: *rannempi *vasempi *oikeampi *ulompi *sisempi Tällaiset komparatiivimuodot ovat sikäli erikoisia, että ne taipuvat yleensä latiivissa, lokatiivissa ja separatiivissa. Esimerkki: * latiivi: Hän siirtyi kauemmas. * lokatiivi (esiintyy essiivin näköisenä, mutta merkitys on eri): Hän seisoi meitä kauempana. * separatiivi (esiintyy partitiivin näköisenä, mutta merkitys on eri): Hän tuli tänne kauempaa. ==Lähteet== * Osmo Ikola: Nykysuomen käsikirja. Weilin+Göös, 1986. ISBN 951-35-3858-3 * Pirkko Leino: Suomen kielioppi (kahdeksas painos). Otava, 2005. === Viitteet === Luokka:Sijamuodot Luokka:Kielioppi da:Komparativ
Minas Gerais

Minas Gerais on osavaltio Brasiliassa. Siellä on arviolta 20 997 560 asukasta (vuonna 2016), joten se on väkiluvultaan Brasilian toiseksi suurin osavaltio. Sen pinta-ala on 586 520 neliökilometriä. Osavaltio sijaitsee sisämaassa ja sen pääkaupunki on Belo Horizonte. Minas Gerais rajoittuu pohjoisessa Bahian ja Goiásin osavaltioihin, lännessä Mato Grosso do Suliin, etelässä São Pauloon ja Rio de Janeiroon sekä idässä Espírito Santoon. Osavaltion lipussa lukee latinankielinen lause Libertas quæ sera tamen. Se on ollut virallisesti Minas Geraisin lippuna vuodesta 1946 lähtien. == Aluejako == Minas Gerais on jaettu väestönlaskentaa ja tilastointia varten 12 suuralueeseen. Hallinnollisesti osavaltio jakautuu 66 ala-alueeseen, jotka on jaettu edelleen 853 kuntaan. Suuralueet ovat: *Belo Horizonten metropolialue *Campo das Vertentes *Central Mineira *Jequitinhonha *Noroeste de Minas *Norte de Minas *Oeste de Minas *Sul e Sudoeste de Minas *Triângulo Mineiro e Alto Paranaíba *Vale do Mucuri *Vale do Rio Doce *Zona da Mata == Lähteet == == Aiheesta muualla == *Osavaltion internetsivut *
Oili Mäki

Olga "Oili" Mäki (oik. Tirkkonen,Tekstiilitaiteilija Oili Mäki on kuollut, viitattu 26.8.2011 o.s. Muru, 10. toukokuuta 1925 Oritselkä, Mantsinsaari, Salmi – 25. elokuuta 2011Tekstiilitaiteilija Oili Mäki on kuollut, viitattu 26.8.2011) oli suomalainen tekstiilitaiteilija ja professori. Hänen vanhempansa olivat Nikita Vasiljev Muru ja Pelagia Vasiljeva, joiden nuorin tytär Olga on. Salmilaisia kuuluisuuksia Mäki kirjoitti ylioppilaaksi 1948 ja opiskeli kirjastotietoa, kaupallisia aineita ja taidetta Suomessa ja YhdysvalloissaShalom, s. 10, nro 6/2010. Hän suoritti opintoja Helsingin yliopistossa, Yhteiskunnallisessa korkeakoulussa, Suomen Liikemiesten Kauppaopistossa ja Taideteollisessa korkeakoulussa. Hän opiskeli myös psykologiaa ja estetiikkaa Helsingin yliopistossa. Hänelle myönnettiin Pro Finlandia -mitali vuonna 1973, Urho Kekkosen myöntämä professorin arvonimi vuonna 1978 ja Lausannen yliopiston taideakatemian jäsenyys 1982. Mäki teki 24 kirjaa, tekstiilejä 26 kirkkoon, alttaritaulut 14 kirkkoon. Hän piti kymmeniä kotimaisia ja kansainvälisiä näyttelyitä. ==Ura== Mäen Genevessä 1970-luvun alussa pitämä näyttely oli hänen uransa käännekohta. Näyttely oli menestys, ja hän sai sitä kautta suojelijoita Geneven suurlähetystöstä ja merkittäviltä suomalaisilta sijoittajilta. Teos Maailmojen synty herätti ihastusta mutta myös skandaalinkäryä, sanoi Geneven suurlähettiläs Klaus Sahlgren onnittelupuheessaan Oili Mäen juhlissa vuonna 2010. == Oili Mäki -säätiö == Oili Mäki -säätiön omistamat taiteilijakoti, kutomo, galleriamuseo, tapahtumien pitopaikka ja kahvila ovat sijainneet vuodesta 1967 alkaen Espoon Laajalahdessa (nykyisin alue luetaan Pohjois-Tapiolaan). Museossa on esillä taiteilijan omaa tuotantoa 30 vuoden ajalta: kuvakudoksia, alttaritauluja, maalauksia ja ryijyjä. Museogalleriassa on lisäksi pidetty erilaisia tilaisuuksia kuten seminaareja, konsertteja ja runomatineoita. Taiteilijan kuoleman jälkeen museon tontti purkukuntoisine rakennuksineen joutui myyntiin ja kaikki rakennukset purettiin talvella 2018. ==Kirjoja== * Aabrahamin siemen ja Kalevala, (1985), julk. Kuva ja sana, ISBN 951-9203-77-X * Iisain juurivesa - Kansojen lippu (1990), ISBN 952-90-1943-2 * Väkevät eksytykset (1983, nimellä Oili Mäki-Tirkkonen), ISBN 951-622-280-3 ==Lähteet== * Professori Oili Mäki – onnittelut, Shalom, s. 10, nro 6/2010 * Salmilaisia kuuluisuuksia ===Viitteet=== ==Aiheesta muualla== * Oili Mäen muistokirjoitus Helsingin Sanomissa Luokka:Suomalaiset tekstiilitaiteilijat Luokka:Suomalaiset kirjailijat Luokka:Suomalaiset professorin arvonimen saaneet Luokka:Pro Finlandia -palkitut Luokka:Vuonna 1925 syntyneet Luokka:Vuonna 2011 kuolleet
MagicGate

MagicGate on Sonyn vuonna 1999 esittelemä teknologia kopioinnin estämiseen. Se toimii siten, että suojattava sisältö salataan laitteessa ja tämän jälkeen muistikortilla ja lukijalaitteessa oleva MagicGate-piiri kontrolloi sisällön kopiointia. Käytännössä tämä tarkoittaa sitä, että haluttaessa suojatun sisällön kopiointi voidaan estää. MagicGate-teknologiaa käytetään mm. PlayStation 2:ssa ja sen muistikorteissa. Vuodesta 2004 lähtien teknologia on sisällytetty myös Memory Stick-muistikortteihin. Jotkin laitteet, kuten Sonyn Network Walkman, sallivat ainoastaan MagicGate-teknologialla varustettujen Memory Stick-muistikorttien käytön. == Aiheesta muualla == *Sony OpenMG Luokka:Salakirjoitustekniikka
Pernambuco

Pernambuco on osavaltio Brasiliassa. Se rajoittuu pohjoisessa Paraíban ja Cearán osavaltioihin, lännessä Piauíhin, etelässä Alagoasiin ja Bahiaan sekä idässä Atlantin valtamereen. Osavaltiossa on arviolta 9 410 336 asukasta (vuonna 2016) ja sen pinta-ala on 98 146 neliökilometriä. Pernambuco on Brasilian vanhin osavaltio. Ilmasto on pääasiassa trooppinen, korkeammalla sijaitsevat alueet ovat hieman viileämpiä. Pernambucon pääkaupunki on Recife, muita suuria kaupunkeja ovat Jaboatão dos Guararapes, Olinda, Caruaru, Paulista, Petrolina, Cabo de Santo Agostinho ja Vitória de Santo Antão. == Aluejako == Pernambuco on jaettu väestönlaskentaa ja tilastointia varten viiteen suuralueeseen: Agreste Pernambucano, Recifen metropolialue, São Francisco Pernambucano, Sertão Pernambucano ja Zona da Mata Pernambucana. Hallinnollisesti osavaltio on jaettu 19 ala-alueeseen, jotka jakautuvat edelleen 189 kuntaan. Ala-alueet ovat: *Alto Capibaribe *Araripina *Brejo Pernambucano *Garanhuns *Fernando de Noronha *Itamaracá *Itaparica *Mata Meridional *Mata Setentrional *Médio Capibaribe *Pajeú *Petrolina *Recife *Salgueiro *Sertão do Moxotó *Suape *Vale do Ipanema *Vale do Ipojuca *Vitória de Santo Antão == Kuvia == Tiedosto:Recife-Boa-Viagem.jpg|Recife Tiedosto:Cumaru-Zona-rural.jpg|Cumarun aluetta Tiedosto:Fernando de Noronha - dois Irmãos - praia do sancho.jpg|Fernando de Noronha == Lähteet == == Aiheesta muualla == *Osavaltion internetsivut *
Superlatiivi

Superlatiivi eli yliaste on adjektiivien ja adverbien vertailumuoto. Se ilmaisee ominaisuuden suurinta määrää. Muut vertailuasteet ovat positiivi ja komparatiivi. Adjektiivin superlatiivin tunnus on taivutusmuodon mukaan yksikössä -in : -impA- : -immA-, monikossa -immAt : -impi- : -immi-. Joidenkin adjektiivien vertailuasteet muodostetaan epäsäännöllisesti. Adverbin superlatiivin tunnuksia ovat -immin ja -iten (harvinainen). ==Absoluuttinen superlatiivi== Absoluuttista superlatiivia käytetään adjektiivista esimerkiksi todettaessa sään olevan mitä kaunein, joka tarkoittaa erittäin kaunis, ja adverbista esimerkiksi mitä pikaisimmin, joka tarkoittaa erittäin pikaisesti. ==Esimerkkejä superlatiivista suomenkielisin sanoin== * hyvä (posit.) > parempi (komparat.) > paras (superlat.) * nopea (posit.) > nopeampi (komparat.) > nopein (superlat.) * hidas (posit.) > hitaampi (komparat.) > hitain (superlat.) == Esimerkkejä superlatiivista englanninkielisin sanoin == * good (posit.) > better (komparat.) > the best (superlat.) * fast (posit.) > faster (komparat.) > the fastest (superlat.) * slow (posit.) > slower (komparat.) > the slowest (superlat.) * poisonous > (posit.) more poisonous (komparat.) > the most poisonous (superlat.) * beautiful > (posit.) more beautiful (komparat.) > the most beautiful (superlat.) Englanninkielisissä sanoissa superlatiivimuodon edessä käytetään määräistä alkuartikkelimuotoa the. Englannissa on kaksi erilaista superlatiivimuotoa, joista toista käytetään lyhyiden adjektiivien superlatiivien muodostamiseen. Edellä kuvatun luettelon kolme ensimmäistä adjektiivia ovat näitä lyhyitä adjektiiveja, joissa superlatiivi muodostetaan päätteellä -est. Neljäs ja viides adjektiivi taas ovat pitkiä adjektiiveja, jotka taipuvat pitkien adjektiivien superlatiivisäännön mukaan. Näissä tapauksissa ensimmäisenä on määräinen alkuartikkeli the, sitten adverbi most(sanan most voi suomentaa eniten). Lopuksi laitetaan adjektiivi tavallisessa muodossaan. == Esimerkkejä superlatiivista ruotsinkielisin sanoin == * fin (posit.) > finare (komparat.) > finast (superlat.) * dyr (posit.) > dyrare (komparat.) > dyrast (superlat.) Adjektiivin pääte ruotsinkielisissä sanoissa on ast. Joskus se voi olla myös pelkkä st. ==Lähteet== * Pirkko Leino: Suomen kielioppi (kahdeksas painos). Otava, 2005. * WSOY: Klick 8: Texter * Otava: Smart Moves 2: Texts Luokka:Kielioppi
Haaparannan rautatieasema

Haaparannan rautatieasema () on Tornionjoen länsirannalla Haaparannan kaupungissa Ruotsissa sijaitseva rautatieasema. Haaparanta on Suomen rataverkon läntisen rautatieyhdysliikenteen ainoa kiinteä raja-asema. Asemarakennus valmistui vuonna 1918. Ruotsin Liikennevirasto käyttää Haaparannan lyhenteenä kirjainyhdistelmää Hp. Suomen Väylävirasto käyttää lyhennettä Hpa. == Asemarakennus == Punatiilinen asemarakennus on rakennettu vuosina 1915–1919, ja sen on suunnitellut Statens Järnvägarin pääarkkitehti Folke Zettervall. Nykyään asemalla toimii Ungdomens Hus "Station" eli nuorisotalo "Asema". == Liikenne == Aiemmin Tornion ja Haaparannan välillä hoidettiin henkilökuljetusta sekä VR:n leveäraiteisilla että SJ:n normaaliraiteisilla kiskobusseilla, mutta VR:n yhdysliikenne lakkasi keväällä 1988 ja SJ:n 1992. Nykyisin maiden välisellä radalla on vain tavaraliikennettä, joka käsittää muun muassa Outokummun terästehtaan tuotteiden kuljetuksia Ruotsiin. Ruotsin sisäinen henkilöliikenne Haaparannalle lakkautettiin vuonna 1992. Lisäksi Svenska Tågkompaniet ajoi kesällä 2000 koeluonteista matkustajaliikennettä Luulaja–Haaparanta. Henkilöliikenne Haaparannasta etelään Bodeniin ja Luulajaan aloitettiin uudestaan kolmella päivittäisellä Norrtågin junaparilla huhtikuussa 2021. ==Raideleveydet== Haaparannan aseman ratapihalla on kahden eri raideleveyden raiteita: Suomessa on käytössä leveäraiteinen 1 524 millimetrin raideleveys ja Ruotsissa standardilevyinen 1 435 millimetrin raideleveys. Tämän vuoksi Suomen ja Ruotsin rautateiden ratapihat ovat Haaparannalla toisistaan erillään. Valtioiden rajan ylittävässä rahtiliikenteessä rahti on siirtokuormattava suomalaisista vaunuista ruotsalaisiin tai päinvastoin. Käytössä on myös raideleveyden vaihtolaite, jolla erikoispyöräkerroilla varustettujen vaunujen raideleveyttä voidaan muuttaa junan liikkuessa. Vaunuissa, joita ei ole varustettu erikoispyöräkerroilla, on pyöräkerrat vaihdettava raideleveyden vaihtuessa. Sekä siirtokuormaus että pyöräkertojen vaihto vaatii aikaavievää ja kallista työtä, joten raideleveyden vaihtojärjestelmän käyttöä tullaan tulevaisuudessa laajentamaan . Haaparannan ja Tornion rautatieasemien välisellä Tornionjoen ylittävällä rataosalla kulkee nelikiskoraide, jossa lomittain ovat 1 524 mm ja 1 435 mm raideleveydet. Tätä osuutta voivat käyttää sekä suomalaiset että ruotsalaiset junat. == Sähköistys == Vuonna 2023 aloitettiin Laurila–Tornio–Haaparanta-rataosuuden sähköistäminen, ja vuonna 2024 aloitettiin Haaparannan aseman uuden, leveäraiteisen asemalaiturin rakentaminen. Hankkeen tavoite oli mahdollistaa henkilöliikenteen uudelleen käynnistäminen Luulajasta Haaparannan ja Tornion kautta Helsinkiin. Sähköistetty rata vihittiin käyttöön 27. tammikuuta 2025, mutta matkustajaliikenne odottaa suunnittelutyön valmistumista, kuten rahoituspäätöstä. ==Lähteet== ==Aiheesta muualla== Luokka:Haaparannan liikenne Luokka:Norrbottenin rautatieliikennepaikat
Bondage

Bondagen eli sitomisen voi nähdä eräänä sadomasokismin miedoista muodoista. Englanninkielinen sana ”bondage” tarkoittaa sananmukaisesti ”sidontaa”. Bondagesta nauttivat saavat mielihyvää liikkumiskyvyn rajoittamisesta tai sitomisvälineiden puristavasta tunteesta, ja bondage voi olla myös pelkkää rentoutumista ilman seksiä. Sidonta tapahtuu tyypillisesti joko narulla, tai nahkaisilla tai metallisilla kahleilla. Myös arkiasusteet kuten vyöt, huivit ja kaulaliinat sopivat sitomiseen. Bondage saattaa liittyä myös roolileikkeihin tai muihin sadomasokistisiin harrasteihin. Tällöin tyypillisiä rooliasuja bondage-seksissä on alistuvalla naisella sihteerin, sairaanhoitajan, paimentytön, nunnan tai koulutytön asu, alistuvalla miehellä puolestaan erilaiset orjan asuksi suunnitellut nahkavaljaat ja kahleet. Sitovalla osapuolella voi olla esimerkiksi natsiupseerin, poliisin tai vanginvartijan univormu. Bondagea vastaava lääketieteellinen sana on merintofilia (). == Bondage-vaatetus == * Catsuit * Kalukukkaro * Kantoliina * Korsetti * Kravatti * Pakkopaita * Rintaliivit * Tukisukka == Luettelo eri bondagen lajeista == * Asymmetric bondage, epäsymmeerinen sitominen, monia muunnelmia * Balltie, sitominen sikiöasennossa * Bottom bondage, pakaroiden sitominen * Boxtie, sitominen selän taakse ranteesta kyynärpäähän * Breast bondage, rintojen sitominen * Crotch rope, sitominen nivusen tai häpyhuulen kautta * Elbow bondage, sitominen kyynärpäät yhteen * Frogtie, sitominen nilkka ja reisi yhteen, sammakkoasennossa * Hammerlock, ranteiden yhteensitominen hartioiden taakse * Head bondage, pään sitominen * Hogtie, ranteiden ja nilkkojen yhteensitominen selän takana * Lotustie, sitominen nilkat toiseen polveen ja sääret yhteensidottuna * Mummification, pakkaaminen materiaaleihin päästä varpaisiin * Over-arm tie, ranteiden yhteensitominen pään taakse * Reverse prayer position, koko käsivarren yhteensitominen hartiasta sormiin * Rope harness, koko vartalon sitominen hartioista nilkkoihin * Savagetie, sitominen nilkat ristiin ja ranteet selän taakse ristiin * Shibari Japanibondage, monia muunnelmia, usein tiukka sidonta * Shrimptie, sitominen edestä kaula ja nilkat yhteen, katkarapuasennossa * Spreadeagle, sitominen haara-asennossa, jalat ja kädet erillään johonkin kiinni * Strappado bondage, selän takaa ranteet yhteensidottuna vetämällä johonkin ylös kiinni * Suspension bondage, riippumissitominen, henkilö roikkuu sidottuna == Katso myös == * BDSM == Aiheesta muualla == * * * Luokka:BDSM Luokka:Englanninkieliset sanat ja sanonnat
Paringajärvi

Paringa on järvi Uudessa-Seelannissa. Se sijaitsee 30 kilometriä pohjoiseen Haastin kaupungista Uuden-Seelannin Eteläsaaren länsirannikolla. Järvi sijaitsee kuuden kilometrin päässä sisämaassa Tasmaninmeren rannalta. Paringan laskujoki on Hall, joka laskee Paringajoen kautta Tasmaninmereen. Joissa ja järvessä viihtyy muun muassa kuningaslohi. Järven ympäristössä elää useita lintulajeja, kuten silkkiuikku, uudenseelanninsotka, lapasorsa, sinisorsa, mustajoutsen sekä merimetso. ==Lähteet== Luokka:Uuden-Seelannin järvet
Paringa

Paringa tarkoittaa seuraavia paikkoja: * Paringa, kaupunki Australiassa * Paringajärvi, järvi Uudessa-Seelannissa * Paringajoki, joki Uudessa- Seelannissa.
Otanmäen rata

Otanmäen rata on Suomen rataverkon osuus, joka haarautuu Iisalmen–Kontiomäen radasta Murtomäen asemalla, ja jatkuu Kajaanin kaupungin Otanmäkeen. Rataosan pituus on 25,7 kilometriä eikä sitä ole sähköistetty. Rataosuus luokitellaan vähäliikenteiseksi sivuradaksi, ja nykyisin sillä on ainoastaan satunnaista tavara- ja virkatarveliikennettä. == Historia == Otanmäen rata rakennettiin Otanmäen kaivoksen kuljetustarpeisiin. Radan rakentamista oli mietitty jo vuonna 1942, mutta sodan takia suunnitelma viivästyi. Radan rakentaminen aloitettiin heinäkuussa 1951 ja se pyrittiin saamaan liikennekuntoon mahdollisimman nopeasti, jotta kaivoksen rautatiekuljetukset voitaisiin aloittaa. Väliaikainen liikenne aloitettiin jo toukokuussa 1952, mutta yleiselle liikenteelle rata avattiin 1. marraskuuta 1953. Radan rakennystyöt päättyivät lopullisesti vasta syyskuussa 1955. Rataosalle rakennettiin tieliikenteelle neljä ylikulkusiltaa, ja liikennepaikkoja tuli kolme, Alava, Humpinmäki ja Otanmäki. Rata kiskotettiin 30 kilon (30 kg/m) kiskoilla. Otanmäen radan rakentamiseen oli käytetty vuoden 1956 loppuun mennessä noin miljardi markkaa. Myöhemmin Murtomäelle rakennettiin kolmioraide, jotta junia ja vetureita voitiin kääntää helpommin. 1950-luvulla ehdotettiin Otanmäen radan jatkamista joko Oulu–Kontiomäki-radalle Nuojuaan tai Pohjanmaan radalle Tuomiojaan, mutta kumpaakaan suunnitelmaa ei toteutettu. Kaivokselta lähti useita junakuormia viikossa, ja ne kuljetettiin pääasiassa Oulun satamaan, josta ne laivattiin maailmalle. Kaivoksen toiminnan päättyminen vuonna 1985 vähensi radan liikennettä huomattavasti. Kaivoksen tilalle perustettiin vaunutehdas. Radan kunnossapitoa on jatkettu yksinomaan Transtechin Otanmäen vaunutehtaan takia, koska tehtaalla valmistettavan rautatieliikennekaluston kuljetukseen ei ole vaihtoehtoista kuljetusmuotoa. Radalla on myös Fingridin muuntajankuormauspaikka. == Lähteet == Luokka:Kajaanin liikenne Luokka:Suomen rataverkko